title: Komisijas Īstenošanas regula (ES) Nr. 772/2012 ( 2012. gada 23. augusts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               24.8.2012

               LV

               Eiropas Savienības Oficiālais Vēstnesis

               L 229/23

         KOMISIJAS ĪSTENOŠANAS REGULA (ES) Nr. 772/2012
   (2012. gada 23. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 23. augustā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0707 00 05

                  TR

                  91,2

                  ZZ

                  91,2

                  0709 93 10

                  TR

                  112,1

                  ZZ

                  112,1

                  0805 50 10

                  AR

                  96,8

                  CL

                  88,4

                  TR

                  95,0

                  UY

                  81,2

                  ZA

                  96,8

                  ZZ

                  91,6

                  0806 10 10

                  BA

                  61,1

                  CL

                  196,9

                  EG

                  196,2

                  TR

                  146,2

                  XS

                  91,2

                  ZZ

                  138,3

                  0808 10 80

                  BR

                  75,9

                  CL

                  138,8

                  NZ

                  126,6

                  US

                  147,7

                  UY

                  68,3

                  ZA

                  98,4

                  ZZ

                  109,3

                  0808 30 90

                  CN

                  71,7

                  TR

                  137,8

                  ZA

                  131,7

                  ZZ

                  113,7

                  0809 30

                  TR

                  165,7

                  ZZ

                  165,7

                  0809 40 05

                  BA

                  62,4

                  IL

                  64,7

                  ZZ

                  63,6

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 685/2011 ( 2011. gada 15. jūlijs ), ar ko groza ar Regulu (ES) Nr. 867/2010 2010./11. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               16.7.2011

               LV

               Eiropas Savienības Oficiālais Vēstnesis

               L 187/22

         KOMISIJAS ĪSTENOŠANAS REGULA (ES) Nr. 685/2011
   (2011. gada 15. jūlijs),
   ar ko groza ar Regulu (ES) Nr. 867/2010 2010./11. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2010./11. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Regulu (ES) Nr. 867/2010 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 676/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2010./11. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Regulas (ES) Nr. 867/2010 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 16. jūlijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 15. jūlijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 259, 1.10.2010., 3. lpp.

      (4)  OV L 184, 14.7.2011., 7. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 16. jūlija piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  48,41

                  0,00

                  1701 11 90 (1)

                  48,41

                  0,38

                  1701 12 10 (1)

                  48,41

                  0,00

                  1701 12 90 (1)

                  48,41

                  0,08

                  1701 91 00 (2)

                  59,96

                  0,00

                  1701 99 10 (2)

                  59,96

                  0,00

                  1701 99 90 (2)

                  59,96

                  0,00

                  1702 90 95 (3)

                  0,60

                  0,17

         (1)  Standarta kvalitātei, kas noteikta Padomes Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Padomes Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Padomes Īstenošanas regula (ES) 2017/395 (2017. gada 7. marts), ar ko īsteno 13. pantu Regulā (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā

text:
               8.3.2017

               LV

               Eiropas Savienības Oficiālais Vēstnesis

               L 60/1

         PADOMES ĪSTENOŠANAS REGULA (ES) 2017/395
   (2017. gada 7. marts),
   ar ko īsteno 13. pantu Regulā (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 356/2010 (2010. gada 26. aprīlis), ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā (1), un jo īpaši tās 13. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 26. aprīlī pieņēma Regulu (ES) Nr. 356/2010.

               (2)

               Apvienoto Nāciju Organizācijas Drošības padomes komiteja, kas izveidota, ievērojot ANO Drošības padomes Rezolūcijas 751 (1992) un 1907 (2009), 2017. gada 12. janvārī atjaunināja informāciju par 12 personām un vienu vienību, kurām piemēro ierobežojošus pasākumus.

               (3)

               Tāpēc būtu attiecīgi jāgroza Regulas (ES) Nr. 356/2010 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 356/2010 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 7. martā

            Padomes vārdā –

            priekšsēdētājs

         L. GRECH

      (1)  OV L 105, 27.4.2010., 1. lpp.

      ANNEX
      Ierakstus par turpmāk uzskaitītajām personām un vienību aizstāj ar šādiem ierakstiem:
      I.   Personas

      1.
            Yasin Ali Baynah (pazīstams arī kā a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax)

      Dzimšanas datums: 1965. gada 24. decembris. Valstspiederība: Somālija. Cita iespējamā valstspiederība: Zviedrija. Atrašanās vieta: Rinkeby, Stokholma, Zviedrija; Mogadiša, Somālija.
      ANO iekļāvusi sarakstā: 2010. gada 12. aprīlī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5774673

         Yasin Ali Baynah ir mudinājis veikt uzbrukumus Somālijas Pārejas laika federālajai valdībai un Āfrikas Savienības misijai Somālijā (AMISOM). Viņš ir arī mobilizējis atbalstu un vācis līdzekļus Somālijas Atkalatbrīvošanas aliansei un Hisbul Islam, kuras ir aktīvi iesaistījušās darbībās, kas apdraud mieru un drošību Somālijā, tostarp noraidījušas Džibuti nolīgumu un veikušas uzbrukumus Pārejas laika federālajai valdībai un AMISOM spēkiem Mogadišā.
      2.
            Hassan Dahir Aweys (pazīstams arī kā a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) “Hassan, Sheikh”)

      Dzimšanas datums: 1935. gads. Pilsonība: Somālija. Valstspiederība: Somālija. Atrašanās vieta: Somālija.
      ANO iekļāvusi sarakstā: 2010. gada 12. aprīlī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5774682

         Hassan Dahir Aweys ir bijis un joprojām turpina darboties kā dažādu bruņotu opozīcijas grupējumu augstākā līmeņa politiskais un ideoloģiskais vadītājs. Minētie grupējumi ir atbildīgi par atkārtotiem pārkāpumiem saistībā ar vispārējo un pilnīgo ieroču embargo un/vai darbībām, kas apdraud Džibuti miera nolīgumu, Pārejas laika federālo valdību un Āfrikas Savienības misijas spēkus Somālijā (AMISOM). Laikposmā no 2006. gada jūnija līdz 2007. gada septembrim AWEYS ieņēma Islāma tiesu savienības centrālās komitejas priekšsēdētāja amatu. 2008. gada jūlijā viņš sevi pasludināja par Somālijas Atkalatbrīvošanas alianses Asmeras nodaļas priekšsēdētāju; 2009. gada maijā viņš tika iecelts par Hisbul Islam – vairāku grupējumu savienība, kura iebilst pret Pārejas laika federālo valdību, – priekšsēdētāju. Darbojoties katrā no šiem amatiem, AWEYS nāca klajā ar paziņojumiem un veica darbības, kas norādīja uz nepārprotamu un stabilu nolūku gāzt Pārejas laika federālo valdību un ar spēku padzīt AMISOM no Somālijas.
      3.
            Hassan Abdullah Hersi Al-Turki (pazīstams arī kā a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle)

      Dzimšanas datums: aptuveni 1944. gads. Dzimšanas vieta: Ogadenas reģions, Etiopija. Valstspiederība: Somālija. Atrašanās vieta: Somālija.
      ANO iekļāvusi sarakstā: 2010. gada 12. aprīlī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5774683
      Kopš 20. gadsimta 90. gadu vidus Hassan Abdullah Hersi Al-Turki ir viens no bruņota grupējuma augstākā līmeņa vadītājiem, kā arī daudzas reizes ir pārkāpis noteikto ieroču embargo. 2006. gadā Al-Turki nodrošināja kaujiniekus Islāma tiesu savienībai, kad tā pārņēma kontroli Mogadišas pilsētā, kā arī pozicionēja sevi kā vienu no grupējuma, kas pieslējies Al-Shabaab, militārajiem vadītājiem. Kopš 2006. gada Al-Turki savā kontrolē esošo teritoriju ļauj izmantot dažādu bruņotu opozīcijas grupējumu, tostarp Al-Shabaab, kaujinieku apmācībai. 2007. gada septembrī Al-Turki bija redzams Al-Jazeera ziņu kanāla sižetā, kurā bija atspoguļotas kaujinieku apmācības Al-Turki vadībā.
      4.
            Ahmed Abdi aw-Mohamed (pazīstams arī kā a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) “Godane”, f) “Godani”, g) “Mukhtar, Shaykh”, h) “Zubeyr, Abu”)

      Dzimšanas datums: 1977. gada 10. jūlijs. Dzimšanas vieta: Hargeisa, Somālija. Valstspiederība: Somālija.
      ANO iekļāvusi sarakstā: 2010. gada 12. aprīlī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5774684

         Ahmed Abdi Aw-Mohamed ir viens no Al-Shabaab augstākā līmeņa vadītājiem, un 2007. gada decembrī viņš publiski tika pasludināts par organizācijas emīru. Būdams iesaistīts komandķēdē, viņš ir atbildīgs par Al-Shabaab operācijām visā Somālijā. Aw-Mohamed ir paziņojis, ka Džibuti miera process ir ārvalstu rīkota sazvērestība, un 2009. gada maijā Somālijas plašsaziņas līdzekļiem izplatītajā audio ierakstā Aw-Mohamed apstiprināja, ka viņa spēki bija iesaistīti nesenajās kaujās Mogadišā.
      6.
            Bashir Mohamed Mahamoud (pazīstams arī kā a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) “Abu Muscab”, i) “Qorgab”)

      Dzimšanas datums: a) 1979; b) 1980; c) 1981; d) 1982. Valstspiederība: Somālija. Atrašanās vieta: Mogadiša, Somālija.
      ANO iekļāvusi sarakstā: 2010. gada 12. aprīlī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5774965

         Bashir Mohamed Mahamoud ir Al-Shabaab militārais komandieris. Mahamoud kopš 2008. gada beigām ir arī bijis viens no aptuveni desmit Al-Shabaab vadības padomes locekļiem. Mahamoud un viņa sabiedrotais bija atbildīgi par 2009. gada 10. jūnija mīnmetēja uzbrukumu pret Somālijas Pārejas laika federālo valdību Mogadišā.
      8.
            Fares Mohammed Mana'a (pazīstams arī kā: a) Faris Mana'a, b) Fares Mohammed Manaa)

      Dzimšanas datums: 1965. gada 8. februāris. Dzimšanas vieta: Sadah, Jemena. Pases Nr.: 00514146; izdošanas vieta: Sanaa, Jemena. Personas apliecības Nr.: 1417576; izdošanas vieta: Al-Amana, Jemena; izdošanas datums: 1996. gada 7. janvāris.
      ANO iekļāvusi sarakstā: 2010. gada 12. aprīlī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5774972

         Fares Mohammed Mana'a ir tieši vai netieši piegādājis, pārdevis vai nosūtījis uz Somāliju ieročus vai saistītus materiālus, pārkāpjot ieroču embargo. Mana'a pazīst kā ieroču tirgoni. Centienos iegrožot ieroču ieplūdi valstī, kur, kā ziņo, ieroču ir vairāk nekā iedzīvotāju, Jemenas valdība 2009. gada oktobrī izdeva tirgoņu melno sarakstu, kur Mana'a ir pašā augšgalā. “Faris Mana'a ir liela mēroga ieroču tirgonis, un tas ir labi zināms,” – tā rakstīts ASV žurnālista 2009. gada jūnija reportāžās; šis žurnālists komentē Jemenā notiekošo, raksta pusgada ziņojumu par valsti un ir sniedzis materiālus Jane's Intelligence Group. Yemen Times 2007. gada decembrī vienā rakstā viņš ir minēts kā “ieroču tirgonis šeihs Fares Mohammed Mana'a”. Yemen Times 2008. gada janvārī vienā rakstā viņš minēts kā “ieroču tirgotāju šeihs Faris Mana'a”.
      Jemena kopš 2008. gada vidus joprojām ir centrs nelegālo ieroču pārvadājumiem uz Āfrikas ragu, it īpaši ieroču pārvadājumiem ar kuģi uz Somāliju. Ir neapstiprinātas ziņas, ka Faris Mana'a daudzkārt ir piedalījies pārvadājumos uz Somāliju. 2004. gadā Mana bija iesaistīts līgumos par ieročiem no Austrumeiropas, kuri esot pārdoti Somālijas karotājiem. Lai gan Somālijai kopš 1992. gada ir noteikts ANO ieroču embargo, ir ziņas par Mana'a interesi par ieroču tirdzniecību jau 2003. gadā. Mana'a 2003. gadā bija piedāvājis nopirkt tūkstošiem ieroču no Austrumeiropas un norādījis, ka daļu ieroču ir paredzējis pārdot Somālijā.
      9.
            Hassan Mahat Omar (pazīstams arī kā: a) Hassaan Hussein Adam, b) Hassane Mahad Omar, c) Xassaan Xuseen Adan, d) Asan Mahad Cumar, e) Abu Salman, f) Abu Salmaan, g) Sheikh Hassaan Hussein).

      Dzimšanas datums: 1979. gada 10. aprīlis. Dzimšanas vieta: Garisa, Kenija. Valstspiederība: iespējams, ka Etiopija. Pases Nr.: A 1180173 Kenya, derīguma termiņš: 2017. gada 20. augusts. Personas apliecības Nr.: 23446085. Atrašanās vieta: Nairobi, Kenija. ANO iekļāvusi sarakstā: 2011. gada 28. jūlijā.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5774975

         Hassan Mahat Omar ir iesaistījies darbībās, kas apdraud Somālijas mieru, drošību vai stabilitāti. Viņš ir imāms un viens no Masjid-ul-Axmar (ar Al-Shabaab saistīts neoficiāls centrs Nairobi) vadītājiem. Viņš ir iesaistīts arī jaunu locekļu vervēšanā un Al-Shabaab līdzekļu meklēšanā, tostarp tiešsaistē ar Al-Shabaab saistītajā tīmekļa vietnē alqimmah.net.
      Turklāt Al-Shabaab tērzētavas vietnē viņš ir izdevis fatvas, kurās aicina uzbrukt Pagaidu federālajai valdībai.
      10.
            Omar Hammami (pazīstams arī kā: a) Abu Maansuur Al-Amriki, b) Abu Mansour Al-Amriki, c) Abu Mansuur Al-Amriki, d) Umar Hammami, e) Abu Mansur Al-Amriki).

      Dzimšanas datums: 1984. gada 6. maijs. Dzimšanas vieta: Alabama, Amerikas Savienotās Valstis. Valstspiederība: Amerikas Savienotās Valstis. Viņam esot arī Sīrijas valstspiederība. Pases Nr.: 403062567 (ASV). Sociālās apdrošināšanas numurs 423-31-3021 (ASV). Atrašanās vieta: Somālija.
      Cita informācija: Precējies ar somālieti. Dzīvoja Ēģiptē (2005. gads) un pārcēlās uz Somāliju (2009. gads). Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5774980
      ANO iekļāvusi sarakstā: 2011. gada 28. jūlijā.

         Omar Hammami ir iesaistījies darbībās, kas apdraud Somālijas mieru, drošību vai stabilitāti. Viņš ir Al-Shabaab vecākā ranga loceklis. Viņš ir iesaistīts Somālijā karojošo ārvalstnieku vervēšanā, finansēšanā un viņu algu maksāšanā. Viņu kopumā raksturo kā sprāgstvielu un kara lietu speciālistu. Kopš 2007. gada oktobra viņš ir bijis televīzijas pārraidēs un Al-Shabaab propagandas video. Viņš ir redzams video materiālā, kur viņš apmāca Al-Shabaab cīnītājus. Viņš ir redzams arī videomateriālā un tīmekļa vietnēs, kur aicina vairāk kaujinieku pievienoties Al-Shabaab.
      12.
            Aboud Rogo Mohammed (pazīstams arī kā a) Aboud Mohammad Rogo, b) Aboud Seif Rogo, c) Aboud Mohammed Rogo, d) Sheikh Aboud Rogo, e) Aboud Rogo Muhammad, f) Aboud Rogo Mohamed)

      Dzimšanas datums: 1960. gada 11. novembris. Citi iespējami dzimšanas datumi: a) 1967. gada 11. novembris, b) 1969. gada 11. novembris, c) 1969. gada 1. janvāris. Dzimšanas vieta: Lamu sala, Kenija.
      ANO iekļāvusi sarakstā: 2012. gada 25. jūlijā.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5775562
      Kenijā bāzētais ekstrēmists Aboud Rogo Mohammed ir apdraudējis mieru, drošību vai stabilitāti Somālijā, sniedzot finansiālu, materiālu, loģistikas vai tehnisku atbalstu Al-Shabaab – vienībai, ko par dalību darbībās, kuras tieši vai netieši apdraud mieru, drošību vai stabilitāti Somālijā, ir iekļāvusi sarakstā ANO DP komiteja, kas izveidota saskaņā ar Rezolūciju 751 (1992) saistībā ar Somāliju un saskaņā ar Rezolūciju 1907 (2009) saistībā ar Eritreju.

         Aboud Rogo Mohammed ir ekstrēmistisks islāma garīdznieks, kurš dzīvo Kenijā. Viņam joprojām ir ietekme uz ekstrēmistu grupām Austrumāfrikā, un viņš turpina īstenot savu kampaņu – sekmēt vardarbību visā Austrumāfrikā. Pie Aboud Rogo darbībām pieder līdzekļu vākšana Al-Shabaab.
      Būdams Al Hijra (agrāk to dēvēja par Musulmaņu jauniešu centru (Muslim Youth Center)) galvenais ideoloģiskais līderis, Aboud Rogo Mohammed minēto ekstrēmistu grupu ir izmantojis kā līdzekli galvenokārt svahili valodā runājošo afrikāņu radikalizēšanai un vervēšanai vardarbīgu militāru darbību veikšanai Somālijā. Virknē iedvesmošanai domātu lekciju laikā no 2009. gada februāra līdz 2012. gada februārim Aboud atkārtoti aicināja ar spēku pretoties Somālijas miera procesam. Minētajās lekcijās Rogo atkārtoti aicināja pielietot vardarbību gan pret Apvienoto Nāciju Organizācijas, gan Āfrikas Savienības misijas Somālijā (AMISOM) spēkiem un mudināja savus klausītājus doties uz Somāliju, lai pievienotos Al-Shabaab cīņai pret Kenijas valdību.

         Aboud Rogo Mohammed arī piedāvā padomus par to, kā Al-Shabaab savervētie locekļi no Kenijas var izvairīties no Kenijas iestādēm, un par to, kādus ceļus izvēlēties, dodoties no Mombasas un/vai Lamu uz Al-Shabaab atbalsta punktiem Somālijā, it īpaši Kismājo. Viņš daudziem jauniem Al-Shabaab savervētajiem locekļiem no Kenijas ir palīdzējis nokļūt Somālijā.
      2011. gada septembrī Rogo vervēja cilvēkus Mombasā, Kenijā, ceļošanai uz Somāliju, domājams, tādēļ, lai viņi tur veiktu teroristiskas darbības. 2008. gada septembrī Rogo sarīkoja līdzekļu vākšanas sapulci Mombasā, lai palīdzētu finansēt Al-Shabaab darbības Somālijā.
      13.
            Abubaker Shariff Ahmed (pazīstams arī kā a) Makaburi, b) Sheikh Abubakar Ahmed, c) Abubaker Shariff Ahmed, d) Abu Makaburi Shariff, e) Abubaker Shariff, f) Abubakar Ahmed

      Dzimšanas datums: 1962. gads. Cits iespējams dzimšanas datums: 1967. gads. Dzimšanas vieta: Kenija. Atrašanās vieta: Majengo rajons, Mombasa, Kenija. ANO iekļāvusi sarakstā: 2012. gada 23. augustā.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5775564

         Abubaker Shariff Ahmed ir viens no vadošajiem starpniekiem un jaunu Kenijas musulmaņu vervētājiem vardarbīgām militārām darbībām Somālijā un tuvs Aboud Rogo partneris. Viņš sniedz materiālu atbalstu ekstrēmistu grupām Kenijā (un citviet Austrumāfrikā). Pateicoties saviem biežajiem braucieniem uz Al-Shabaab atbalsta punktiem Somālijā, tostarp Kismājo, viņš ir spējis uzturēt ciešus sakarus ar vadošajiem Al-Shabaab locekļiem.

         Abubaker Shariff Ahmed ir iesaistīts arī līdzekļu vākšanā un pārvaldīšanā Al-Shabaab vajadzībām – Al-Shabaab ir vienība, ko par dalību darbībās, kuras tieši vai netieši apdraud mieru, drošību vai stabilitāti Somālijā, ir iekļāvusi sarakstā ANO DP komiteja, kas izveidota saskaņā ar Rezolūciju 751 (1992) saistībā ar Somāliju un saskaņā ar Rezolūciju 1907 (2009) saistībā ar Eritreju.

         Abubaker Shariff Ahmed ir sludinājis Mombasas mošejās, ka jauniem vīriešiem būtu jādodas uz Somāliju, jāveic ekstrēmistiski akti, jācīnās Al-Qaida pusē un jānogalina ASV pilsoņi.
      2010. gada decembra beigās Kenijas dienesti arestēja Abubaker Shariff Ahmed uz aizdomu pamata par līdzdalību Nairobi autoostas spridzināšanā. Abubaker Shariff Ahmed arī vada Kenijā, Mombasā, bāzētu jauniešu organizāciju, kas ir saistīta ar Al-Shabaab.
      Kopš 2010. gada Abubaker Shariff Ahmed darbojās kā vervētājs un Al-Shabaab starpnieks Majengo rajonā, Mombasā, Kenijā.
      14.
            Maalim Salman (pazīstams arī kā a) Mu'alim Salman, b) Mualem Suleiman, c) Ameer Salman, d) Ma'alim Suleiman, e) Maalim Salman Ali, f) Maalim Selman Ali, g) Ma'alim Selman, h) Ma'alin Sulayman)

      Dzimšanas datums: aptuveni 1979. gads. Dzimšanas vieta: Nairobi, Kenija. Atrašanās vieta: Somālija.
      ANO iekļāvusi sarakstā: 2014. gada 23. septembrī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5818613

         Al-Shabaab līderis Ahmed Abdi aw-Mohamed (pazīstams arī kā Godane), izraudzījās Maalim Salman par Āfrikas ārvalstu kaujinieku līderi grupējumā al-Shabaab. Viņš ir apmācījis ārvalstniekus, kuri vēlējās pievienoties al-Shabaab kā Āfrikas ārvalstu kaujinieki, un ir bijis iesaistīts operācijās Āfrikā, kurās par mērķi izraudzīti tūristi, izklaides vietas un baznīcas.
      Lai arī Salman galvenokārt bijis iesaistīts operācijās ārpus Somālijas, ir zināms, ka viņš pastāvīgi uzturējies Somālijā un apmācījis ārvalstu kaujiniekus Somālijā, pirms norīkojis tos darbībām citur. Daži al-Shabaab ārvalstu kaujinieki arī mēdz uzturēties Somālijā. Piemēram, Salman norīkoja al-Shabaab ārvalstu kaujiniekus uz Somālijas dienvidiem, reaģējot uz Āfrikas Savienības misijas Somālijā (AMISOM) uzbrukumu.
      Papildus citiem terora aktiem grupējums al-Shabaab ir vainojams arī 2013. gada septembra uzbrukumā Nairobi (Kenija) Westgate iepirkšanās centrā, kurā gāja bojā vismaz 67 cilvēki. Nesenāk al-Shabaab uzņēmās atbildību par 2014. gada 31. augustā veikto uzbrukumu Valsts izlūkošanas un drošības aģentūras cietumam Mogadišā, kurā tika nogalināti trīs apsargi un divi civiliedzīvotāji, un vēl 15 tika ievainoti.
      15.
            Ahmed Diriye (pazīstams arī kā a) Sheikh Ahmed Umar Abu Ubaidah, b) Sheikh Omar Abu Ubaidaha, c) Sheikh Ahmed Umar, d) Sheikh Mahad Omar Abdikarim, e) Abu Ubaidah, f) Abu Diriye)

      Dzimšanas datums: aptuveni 1972. gads. Dzimšanas vieta: Somālija. Atrašanās vieta: Somālija.
      ANO iekļāvusi sarakstā: 2014. gada 24. septembrī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5818614

         Ahmed Diriye tika iecelts par jauno Al-Shabaab emīru pēc iepriekšējā līdera Ahmed Abdi aw-Mohamed nāves; Ahmed Abdi aw-Mohamed bija iekļauts Drošības padomes komitejas sarakstā saskaņā ar Rezolūcijām 751 (1992) un 1907 (2009). Tas tika publiski pasludināts Al-Shabaab pārstāvja Sheikh Ali Dheere2014. gada 6. septembrī izplatītajā paziņojumā. Diriye ir bijis vadošs Al-Shabaab loceklis, un kā emīram viņam Al-Shabaab operācijās ir komandiera atbildība. Viņš būs tieši atbildīgs par Al-Shabaab darbībām, kuras turpina apdraudēt mieru, drošību un stabilitāti Somālijā. Diriye tagad ir pieņēmis arābu vārdu Sheikh Ahmed Umar Abu Ubaidah.
      II.   Vienības

            Al-Shabaab (pazīstama arī kā a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb'ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement)

      Atrašanās vieta: Somālija. ANO iekļāvusi sarakstā: 2010. gada 12. aprīlī.
      Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5775567

         Al-Shabaab ir bijusi iesaistīta darbībās, kas tieši vai netieši apdraud Somālijas mieru, drošību vai stabilitāti, tostarp, bet ne tikai: darbībās, kas apdraud 2008. gada 18. augusta Džibuti vienošanos vai politisko procesu; un darbībās, kas apdraud Pārejas laika federālās iestādes, Āfrikas Savienības misiju Somālijā (AMISOM) vai citas ar Somāliju saistītas starptautiskās miera uzturēšanas operācijas.

         Al-Shabaab arī kavēja humānās palīdzības sniegšanu Somālijā, piekļuvi humānajai palīdzībai vai tās sadali Somālijā.
      Saskaņā ar ziņojumu, ko par Somāliju sniedza Drošības padomes komitejas (izveidota saskaņā ar Rezolūciju 751(1992)) priekšsēdētājs Drošības padomē 2009. gada 29. jūlijā, gan Al-Shabaab, gan Hisb'ul Islam publiski un vairākkārt ir uzņēmušies atbildību par bruņotu spēku uzbrukumiem Pārejas laika federālajai valdībai un AMISOM. Al-Shabaab uzņēmās atbildību arī par Pārejas laika federālās valdības amatpersonu nogalināšanu un par 2009. gada 19. jūlija uzbrukumiem UNOPS, UNDSS un UNDP operatīvajiem birojiem Bay un Bakool reģionos un par šo biroju slēgšanu, pārkāpjot Rezolūcijas 1844 (2008) c) punktu. Al-Shabaab vairākkārt ir kavējusi piekļuvi humānajai palīdzībai Somālijā vai tās izdalīšanu.
      Apvienoto Nāciju Organizācijas Drošības padomes ģenerālsekretāra 2009. gada 20. jūlija ziņojumā par stāvokli Somālijā bija šādas rindas attiecībā uz Al-Shabaab darbībām Somālijā:
      Zināms, ka nemiernieku grupējumi, piemēram Al-Shabaab, izspiež naudu no privātuzņēmumiem un vervē jauniešus, tostarp bērnus kareivjus, pievienoties cīņai pret Mogadišas valdību. Al-Shabaab ir apstiprinājusi ārvalstu kaujinieku klātbūtni savās rindās un ir atklāti paziņojusi, ka, lai gāztu Somālijas valdību, sadarbojas ar Al-Qaida Mogadišā. Ārvalstu kaujinieki, no kuriem daudzi nākot no Pakistānas un Afganistānas, ir labi apmācīti un ir kaujās rūdīti. Novērots, ka viņi valkā kapuces un vērš uzbrūkošas operācijas pret valdības spēkiem Mogadišā un kaimiņreģionos.

         Al-Shabaab ir pastiprinājusi savu stratēģiju Somālijas iedzīvotāju ietekmēšanai un iebiedēšanai, kā tas vērojams pēc rūpīgi izvēlētām slepkavībām ar spēcīgu efektu un klanu vecāko arestiem – vairāki no viņiem ir nogalināti. Valsts drošības ministrs Omar Hashi Aden2009. gada 19. jūnijā tika nogalināts lielā pašnāvnieku izraisītā automobilī ievietotas bumbas sprādzienā Beletwyne. Šajā uzbrukumā tika nogalināti vairāk nekā 30 cilvēku, to ļoti nosodīja starptautiskā sabiedrība un plaši Somālijas sabiedrības slāņi.
      Saskaņā ar ANO Drošības padomes Somālijas pārraudzības grupas 2008. gada decembra ziņojumu (2008/769) Al-Shabaab ir atbildīga par dažādiem uzbrukumiem Somālijā dažos pēdējos gados, tostarp:

                  —

                  par ziņoto Pasaules Pārtikas programmā strādājošā somāliešu šofera nogalināšanu un galvas nociršanu 2008. gadā,

                  —

                  par Puntlendas tirgus spridzināšanu, kurā 2008. gada 6. februārī nogalināja 20 un ievainoja vairāk nekā 100 cilvēkus,

                  —

                  par spridzināšanas kampaņām un mērķtiecīgām slepkavībām Somalilendā, ar ko bija ieplānots izjaukt 2006. gada parlamenta vēlēšanas,

                  —

                  par vairāku ārvalstu palīdzības darbinieku nogalināšanu 2003. un 2004. gadā.

            Saskaņā ar ziņojumiem Al-Shabaab2009. gada 20. jūlijā uzbruka Apvienoto Nāciju Organizācijas objektiem Somālijā un izdeva dekrētu, ar ko aizliedz trīs ANO aģentūrām darboties Al-Shabaab kontrolētajās Somālijas teritorijās. Turklāt Somālijas Pārejas laika federālās valdības spēki 2009. gada 11. un 12. jūlijam cīnījās pret Al-Shabaab un Hizbul Islam nemierniekiem, un cīņā dzīvību zaudēja vairāk nekā 60 cilvēki. Al-Shabaab2009. gada 11. jūlijā cīņas laikā ēkā Villa Somalia raidīja četrus mīnmetēja lādiņus, kā rezultāta bojā gāja trīs Āfrikas Savienības misijas Somālijā (AMISOM) karavīri un vēl astoņi tika ievainoti.
      Saskaņā ar rakstu, ko British Broadcasting Corporation publicēja 2009. gada 22. februārī, Al-Shabaab uzņēmās atbildību par pašnāvnieka izraisīto automobilī ievietotas bumbas sprādzienu Āfrikas Savienības militārajā bāzē Mogadišā. Saskaņā ar minēto rakstu Āfrikas Savienība apstiprināja, ka 11 Āfrikas Savienības miera uzturētāji ir nogalināti un 15 ievainoti.
      Saskaņā ar rakstu, ko Reuters publicēja 2009. gada 14. jūlijā, Al-Shabaab karotāji 2009. gadā veica partizānu uzbrukumus Somālijas un Āfrikas Savienības spēkiem.
      Saskaņā ar rakstu, ko Voice of America publicēja 2009. gada 10. jūlijā, Al-Shabaab bija iesaistīta 2009. gada maija uzbrukumā Somālijas valdības spēkiem.
      Saskaņā ar rakstu, kas publicēts Council of Foreign Relations tīmekļa vietnē 2009. gada 27. februārī, Al-Shabaab kopš 2006 gada ir izvērsusi sacelšanos pret Somālijas Pārejas laika valdību un tās etiopiešu atbalstītājiem. Al-Shabaab ir nogalinājusi vienpadsmit burundiešu karavīrus visasiņainākajā uzbrukumā Āfrikas Savienības miera uzturētājiem kopš to izvietošanas un ir paziņojusi, ka Al-Shabaab ir iesaistīta smagās cīņās Mogadišā, kur nogalināti vismaz piecpadsmit cilvēki.


title: Komisijas Īstenošanas regula (ES) 2016/826 (2016. gada 25. maijs), ar ko pārtrauc intervencei piedāvātā vājpiena pulvera iepirkšanu par nemainīgu cenu intervences periodā, kas beidzas 2016. gada 30. septembrī, un sāk iepirkšanas konkursa procedūru

text:
               26.5.2016

               LV

               Eiropas Savienības Oficiālais Vēstnesis

               L 137/19

         KOMISIJAS ĪSTENOŠANAS REGULA (ES) 2016/826
   (2016. gada 25. maijs),
   ar ko pārtrauc intervencei piedāvātā vājpiena pulvera iepirkšanu par nemainīgu cenu intervences periodā, kas beidzas 2016. gada 30. septembrī, un sāk iepirkšanas konkursa procedūru
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 3. panta 6. punktu,
   ņemot vērā Komisijas 2009. gada 11. decembra Regulu (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (3), un jo īpaši tās 14. pantu un 16. panta 2. punkta a) apakšpunktu,
   tā kā:

               (1)

               Saskaņā ar Komisijas Deleģēto regulu (ES) 2015/1549 (4) valsts intervences periods vājpiena pulverim ir spēkā līdz 2016. gada 30. septembrim.

               (2)

               Saskaņā ar paziņojumiem, kurus dalībvalstis 2016. gada 25. maijā iesniegušas atbilstīgi Regulas (ES) Nr. 1272/2009 13. panta 1. un 3. punktam, kopējais vājpiena pulvera daudzums iepirkšanai par nemainīgu cenu, kas intervencei piedāvāts kopš 2016. gada 1. janvāra, ir pārsniedzis Regulas (ES) Nr. 1370/2013 3. panta 1. punkta c) apakšpunktā noteikto 218 000 tonnu robežlielumu. Tāpēc būtu jāpārtrauc intervencei piedāvātā vājpiena pulvera iepirkšana par nemainīgu cenu intervences periodā, kas beidzas 2016. gada 30. septembrī, būtu jānosaka piešķīruma koeficients attiecībā uz daudzumiem, kas dalībvalstu intervences aģentūrām piedāvāti 2016. gada 24. maijā, un būtu jānoraida piedāvājumi, kurus dalībvalstu intervences aģentūras saņēmušas no 2016. gada 25. maija.

               (3)

               Saskaņā ar Regulas (ES) Nr. 1272/2009 28. panta 2. punktu intervencei piedāvātajam vājpiena pulverim jābūt fasētam maisos pa 25 kg (tīrsvars). Tāpēc ar piešķīruma koeficientu reizinātie piedāvātā vājpiena pulvera daudzumi būtu jānoapaļo uz leju līdz tuvākajam daudzumam, kas dalās ar 25 kg.

               (4)

               Saskaņā ar Regulas (ES) Nr. 1370/2013 3. panta 2. punktu vājpiena pulvera iepirkšanu veic konkursa procedūrā, lai noteiktu maksimālo iepirkšanas cenu.

               (5)

               Regulas (ES) Nr. 1272/2009 II sadaļas I nodaļas III iedaļā ir paredzēti noteikumi, kas jāievēro, ja Komisija sāk Regulas (ES) Nr. 1308/2013 11. pantā minētu produktu iepirkšanu intervencē, piemērojot konkursa procedūru.

               (6)

               Saskaņā ar Regulas (ES) Nr. 1272/2009 16. panta 3. punkta b) apakšpunktu būtu jānosaka piedāvājumu iesniegšanas termiņi.

               (7)

               Saskaņā ar Regulas (ES) Nr. 1272/2009 18. panta 1. punktu būtu jānosaka termiņš, kurā intervences aģentūrām jāpaziņo Komisijai visi pieņemamie konkursa piedāvājumi.

               (8)

               Efektīvas pārvaldības interesēs dalībvalstīm, kad tās izdara paziņojumus Komisijai, būtu jāizmanto Komisijas Regulā (EK) Nr. 792/2009 (5) paredzētās informācijas sistēmas.

               (9)

               Tā kā intervences aģentūrām tūlīt pēc šīs regulas publicēšanas jāinformē piedāvājumu iesniedzēji par to, ka intervences iepirkumi par nemainīgu cenu ir tikuši pārtraukti, un par piešķīruma koeficientu, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Par nemainīgu cenu veiktās iepirkšanas pārtraukšana intervencē
   1.   Tiek pārtraukta intervencei piedāvātā vājpiena pulvera iepirkšana par nemainīgu cenu intervences periodā, kas beidzas 2016. gada 30. septembrī.
   Tiek pieņemts viss intervencei piedāvātā vājpiena pulvera daudzums, ko piedāvājuma iesniedzēji norādījuši piedāvājumos, kurus dalībvalstu intervences aģentūras saņēmušas 2016. gada 24. maijā, taču to iepriekš reizina ar piešķīruma koeficientu 10,4707 % un iegūto skaitli noapaļo uz leju līdz tuvākajam daudzumam, kas dalās ar 25 kg.
   2.   Tos piedāvājumus iepirkšanai par nemainīgu cenu, kurus dalībvalstu intervences aģentūras saņēmušas no 2016. gada 25. maija līdz 2016. gada 30. septembrim, noraida.
   2. pants
   Konkursa procedūras sākšana
   Konkursa procedūra par vājpiena pulvera iepirkšanu intervencē, kas pārsniedz Regulas (ES) Nr. 1370/2013 3. panta 1. punkta c) apakšpunktā noteikto robežlielumu, darbojas līdz 2016. gada 30. septembrim saskaņā ar Regulas (ES) Nr. 1272/2009 II sadaļas I nodaļas III iedaļas un šīs regulas nosacījumiem.
   3. pants
   Konkursa piedāvājumu iesniegšana
   1.   Pirmā individuālā konkursa piedāvājumu iesniegšanas termiņš ir 2016. gada 7. jūnijs pulksten 12.00 (pēc Briseles laika).
   Nākamo individuālo konkursu piedāvājumu iesniegšanas termiņš ir mēneša pirmā un trešā otrdiena pulksten 12.00 (pēc Briseles laika).
   Ja otrdiena ir valsts svētku diena, termiņš ir iepriekšējā darbdiena pulksten 12.00 (pēc Briseles laika).
   2.   Konkursa piedāvājumus iesniedz dalībvalstu apstiprinātajām intervences aģentūrām (6).
   4. pants
   Paziņojums Komisijai
   Saskaņā ar Regulu (EK) Nr. 792/2009 paziņojumu, kas paredzēts Regulas (ES) Nr. 1272/2009 18. panta 1. punktā, izdara līdz pulksten 16.00 (pēc Briseles laika) piedāvājumu iesniegšanas pēdējā dienā, kas minēta šīs regulas 3. pantā.
   Atkāpjoties no Regulas (ES) Nr. 1272/2009 18. panta 3. punkta, ja pirmajā daļā minētajā termiņā dalībvalsts nepaziņo Komisijai par pieņemamu piedāvājumu, tiek uzskatīts, ka dalībvalsts ir sniegusi Komisijai nulles paziņojumu.
   5. pants
   Stāšanās spēkā
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 25. maijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 346, 20.12.2013., 12. lpp.

      (3)  OV L 349, 29.12.2009., 1. lpp.

      (4)  Komisijas 2015. gada 17. septembra Deleģētā regula (ES) 2015/1549 par pagaidu ārkārtas pasākumiem piena un piena produktu nozarē, kas pagarina valsts intervences periodu sviestam un vājpiena pulverim 2015. gadā un nosaka agrāku sviesta un vājpiena pulvera valsts intervences periodu 2016. gadā (OV L 242, 18.9.2015., 28. lpp.).

      (5)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).

      (6)  Intervences aģentūru adreses ir pieejamas Eiropas Komisijas tīmekļa vietnē (http://ec.europa.eu/agriculture/milk/policy-instruments/index_en.htm).


title: Komisijas Īstenošanas regula (ES) 2017/732 (2017. gada 25. aprīlis), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               26.4.2017

               LV

               Eiropas Savienības Oficiālais Vēstnesis

               L 108/29

         KOMISIJAS ĪSTENOŠANAS REGULA (ES) 2017/732
   (2017. gada 25. aprīlis),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 25. aprīlī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  288,4

                  MA

                  98,4

                  TR

                  122,6

                  ZZ

                  169,8

                  0707 00 05

                  MA

                  79,4

                  TR

                  152,9

                  ZZ

                  116,2

                  0709 93 10

                  MA

                  78,6

                  TR

                  141,3

                  ZZ

                  110,0

                  0805 10 22 , 0805 10 24 , 0805 10 28

                  EG

                  51,7

                  IL

                  80,7

                  MA

                  50,0

                  TR

                  71,4

                  ZZ

                  63,5

                  0805 50 10

                  AR

                  68,9

                  TR

                  67,0

                  ZZ

                  68,0

                  0808 10 80

                  AR

                  89,5

                  BR

                  108,0

                  CL

                  131,3

                  CN

                  147,6

                  NZ

                  152,0

                  US

                  116,7

                  ZA

                  80,7

                  ZZ

                  118,0

                  0808 30 90

                  AR

                  155,6

                  CL

                  132,6

                  CN

                  81,4

                  ZA

                  123,6

                  ZZ

                  123,3

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 943/2011 ( 2011. gada 22. septembris ) par darbīgās vielas propargīta neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū, un par grozījumiem Komisijas Lēmumā 2008/934/EK  Dokuments attiecas uz EEZ

text:
               23.9.2011

               LV

               Eiropas Savienības Oficiālais Vēstnesis

               L 246/16

         KOMISIJAS ĪSTENOŠANAS REGULA (ES) Nr. 943/2011
   (2011. gada 22. septembris)
   par darbīgās vielas propargīta neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū, un par grozījumiem Komisijas Lēmumā 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1007/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta c) apakšpunktu attiecībā uz apstiprinājuma procedūru un nosacījumiem darbīgajām vielām, par kurām iesniegtie pieteikumi atzīti par pilnīgiem atbilstoši 16. pantam Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (2), piemēro Padomes Direktīvu 91/414/EEK (3). Propargīts ir darbīgā viela, par kuru iesniegtais pieteikums saskaņā ar minēto regulu ir atzīts par pilnīgu.

               (2)

               Komisijas Regulās (EK) Nr. 451/2000 (4) un (EK) Nr. 1490/2002 (5) paredzēti sīki izstrādāti noteikumi par to, kā īstenot Direktīvas 91/414/EEK 8. panta 2. punktā minētās darba programmas otro un trešo posmu, un norādīti to darbīgo vielu saraksti, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Propargīts ir šajos sarakstos.

               (3)

               Saskaņā ar 3. panta 2. punktu Komisijas 2007. gada 20. septembra Regulā (EK) Nr. 1095/2007, ar ko groza Regulu (EK) Nr. 1490/2002, ar kuru nosaka sīki izstrādātus noteikumus, kā īstenot trešo posmu darba programmā, kura minēta Padomes Direktīvas 91/414/EEK 8. panta 2. punktā, un Regulu (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (6), ziņotājs divu mēnešu laikā no Regulas (EK) Nr. 1095/2007 spēkā stāšanās dienas atsauca atbalstu attiecīgās darbīgās vielas iekļaušanai Direktīvas 91/414/EEK I pielikumā. Līdz ar to attiecībā uz propargīta neiekļaušanu tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (7).

               (4)

               Saskaņā ar Direktīvas 91/414/EEK 6. panta 2. punktu sākotnējais ziņotājs (turpmāk – “pieteikuma iesniedzējs”) iesniedza jaunu pieteikumu, kurā lūdza piemērot paātrināto procedūru, kā paredzēts Regulas (EK) Nr. 33/2008 14.–19. pantā.

               (5)

               Pieteikumu iesniedza Itālijai, kas veica novērtējumu, vienojoties ar Franciju, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši, kā izklāstīts Lēmumā 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (6)

               Itālija izvērtēja pieteikuma iesniedzēja iesniegtos papildu datus un sagatavoja papildu ziņojumu. Minēto ziņojumu 2010. gada 4. martā tā nosūtīja Eiropas Pārtikas nekaitīguma iestādei (turpmāk – “Iestāde”) un Komisijai. Iestāde papildu ziņojumu nosūtīja pārējām dalībvalstīm un pieteikuma iesniedzējam, lai tie varētu izteikt viedokli, un saņemtos viedokļus nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2011. gada 23. februārī iesniedza Komisijai secinājumu par propargīta riska novērtējumu (8). Novērtējuma ziņojuma projektu, papildu ziņojumu un Iestādes secinājumu dalībvalstis un Komisija izskatīja Pārtikas aprites un dzīvnieku veselības pastāvīgajā komitejā, un 2011. gada 15. jūlijā šie dokumenti tika pabeigti kā Komisijas pārskata ziņojums par propargītu.

               (7)

               Šīs darbīgās vielas novērtēšanas gaitā tika izteiktas bažas. Par iemeslu šīm bažām bija galvenokārt turpmāk minētie aspekti. Nebija iespējams ticami novērtēt risku patērētājiem, lietotājiem, darbiniekiem un apkārtējiem cilvēkiem. Turklāt nebija iespējams pabeigt ekotoksiskā riska novērtējumu. Galvenokārt identificēja augstu ilgtermiņa risku zīdītājiem, sekundārās saindēšanās risku putniem un augstu risku ūdens organismiem.

               (8)

               Komisija aicināja pieteikuma iesniedzēju izteikt viedokli par iestādes secinājumu. Tāpat Komisija saskaņā ar Regulas (EK) Nr. 33/2008 21. panta 1. punktu aicināja pieteikuma iesniedzēju izteikt viedokli par pārskata ziņojuma projektu. Pieteikuma iesniedzējs pauda viedokli, un tas tika rūpīgi izskatīts.

               (9)

               Tomēr, neraugoties uz pieteikuma iesniedzēja izvirzītajiem argumentiem, 7. apsvērumā minētās bažas nevarēja novērst. Līdz ar to nav pierādīts, ka ieteiktajos lietošanas apstākļos augu aizsardzības līdzekļi, kuru sastāvā ir propargīts, kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām.

               (10)

               Tāpēc propargītu nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.

               (11)

               Ja saskaņā ar Regulas (EK) Nr. 1107/2009 46. pantu dalībvalstis augu aizsardzības līdzekļiem, kas satur propargītu, nosaka jebkādu pagarinājuma periodu, šim periodam būtu jābeidzas vēlākais 2012. gada 31. decembrī, kā paredzēts Lēmuma 2008/934/EK 3. panta otrajā daļā.

               (12)

               Šī regula neskar iespēju attiecībā uz propargītu saskaņā ar Regulas (EK) Nr. 1107/2009 7. pantu iesniegt citus pieteikumus.

               (13)

               Skaidrības labad Lēmuma 2008/934/EK pielikumā ieraksts par propargītu būtu jāsvītro.

               (14)

               Tāpēc ir lietderīgi Lēmumu 2008/934/EK attiecīgi grozīt.

               (15)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgo vielu propargītu neapstiprina.
   2. pants
   Pārejas pasākumi
   Dalībvalstis nodrošina, lai līdz 2011. gada 31. decembrim to augu aizsardzības līdzekļu atļaujas, kuru sastāvā ir propargīts, tiktu atsauktas.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2012. gada 31. decembrī.
   4. pants
   Grozījumi Lēmumā 2008/934/EK
   Lēmuma 2008/934/EK pielikumā ierakstu par propargītu svītro.
   5. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 22. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 15, 18.1.2008., 5. lpp.

      (3)  OV L 230, 19.8.1991., 1. lpp.

      (4)  OV L 55, 29.2.2000., 25. lpp.

      (5)  OV L 224, 21.8.2002., 23. lpp.

      (6)  OV L 246, 21.9.2007., 19. lpp.

      (7)  OV L 333, 11.12.2008., 11. lpp.

      (8)  Eiropas Pārtikas nekaitīguma iestāde; Conclusion on the peer review of the pesticide risk assessment of the active substance propargite. EFSA Journal 2011; 9(3):2087 (71. lpp.). doi:10.2903/j.efsa.2011.2087. Pieejams tiešsaistē: www.efsa.europa.eu/efsajournal.htm.